Gerd Kristiansen

Gerd Elin Kristiansen (født 1. august 1955 i Harstad) er en norsk fagforeningskvinne. Fra 6. mai 2013 til 11. mai 2017 var hun leder i LO. 

Kristiansen er utdannet hjelpepleier og har sin yrkesbakgrunn ved Universitetssykehuset i Tromsø. 

Hun var hovedtillitsvalgt for Norsk Helse- og Sosialforbund i Troms i en periode på 10 år. I 2002 ble hun valgt til nestleder i samme forbund. Da Norsk Kommuneforbund og Norsk Helse- og Sosialforbund slo seg sammen og stiftet Fagforbundet i 2003 ble hun medlem av arbeidsutvalget i det nye forbundet. I 2005 ble hun valgt til 1. nestleder, et verv hun hadde til hun ble nestleder i LO.

Kristiansen ble i 2009 valgt til ny nestleder i LO. På kongressen i 2013 ble hun valgt til Landsorganisasjonens leder.Landsorganisasjonens internettside besøkt 6. mai 2013

 Referanser 
Gerd kan bli Norges mektigste kvinne (12. desember 2012). db.no.

 Eksterne lenker 



Kategori:Ledere for Landsorganisasjonen i Norge
Kategori:Personer fra Harstad kommune
Kategori:Norske fagforeningspersoner